GiliGold/VAD_KnessetCorpus huggingface dataset:
שלומית קלמנזון:
 מדובר במסמך ארוך, ואני חילצתי כמה משפטים מתוכו
שלומית קלמנזון:
 הוא כותב כך: אם אמות ביד אויב, אבקש שהעולם ישמע
שלומית קלמנזון:
 שאיש לא ינקום ולא יקרא לנקום
שלומית קלמנזון:
 מי שאקח איתי - אקח
שלומית קלמנזון:
 מי שזה בוער בעצמותיו - שיבער בחיים
שלומית קלמנזון:
 האמנתי בדרך, האמנתי בשוב עמנו לארצנו, האמנתי במעשה הקטן שמחולל הרבה
שלומית קלמנזון:
 דגש קטן שיציל חיים
שלומית קלמנזון:
 אם אמות כחלל במלחמה על הארץ, שיזכרו ויזכירו שאין מדובר בעוד מלחמה או עוד אינתיפאדה
שלומית קלמנזון:
 מדובר באותה מלחמה ארוכה על ארצנו ועל זהות עמנו הנמשכת כבר כמעט 150 שנה
שלומית קלמנזון:
 והוא מסיים את המסמך הזה במשפט: רציתי וניסיתי להיות אדם
שלומית קלמנזון:
 להיות יהודי
שלומית קלמנזון:
     כמו שברור פה, ה-7 באוקטובר לא היה אירוע נקודתי
שלומית קלמנזון:
 ה-7 באוקטובר היה רצף מלחימה שאנחנו חווים כבר 150 שנה
שלומית קלמנזון:
 החמאס מעוניין להשמיד את עם ישראל
שלומית קלמנזון:
 הוא מעוניין שלא נהיה בארץ ישראל
שלומית קלמנזון:
 כמו שאנחנו מבינים, לשם כך אנשיו חדרו למדינה, רצחו, אנסו, התעללו וחטפו את היקרים לנו
שלומית קלמנזון:
 143 ימים, ואני לא קולטת שאני אומרת את זה, זה לא נקלט, ש-134 נשים, גברים, סבים, סבתות, תינוק נמצאים שם בלי תנאים הומניטריים
שלומית קלמנזון:
 אנחנו לא יודעים מה עלה בגורלם
שלומית קלמנזון:
      הגעתי לפה היום כחלק מפורום "גבורה"
שלומית קלמנזון:
 אני קוראת לכם, חברי הכנסת, ולכל מי שנמצא פה, להמשיך בלחימה
שלומית קלמנזון:
 הלחימה חייבת להימשך עד מיטוט החמאס
שלומית קלמנזון:
 כך נביא בביטחון את החטופים הביתה
שלומית קלמנזון:
 מתוך כוח, מתוך עוצמה
שלומית קלמנזון:
 לא מתוך חולשה
שלומית קלמנזון:
      אני יושבת פה גם בשמם של הנרצחים מעסקת שליט
שלומית קלמנזון:
 דוד שלנו, מיקי מרק, נרצח לפני שבע וחצי שנים על ידי משוחרר מעסקת גלעד שליט
שלומית קלמנזון:
 כמו שאתם מבינים, האיש שלי, האהוב שלי, נרצח גם על ידי משוחרר מעסקת גלעד שליט
שלומית קלמנזון:
 כשדיברנו על העסקה דאז אמרתי לאלחנן שאם הוא ייפול בשבי יום אחד, אני משחררת אותו, ולא משנה מה יהיה
שלומית קלמנזון:
 הוא אמר לי: שלומית, את תעשי כל מה שאת צריכה לעשות כדי לשחרר אותי
שלומית קלמנזון:
 אני מאוד מקווה שבכנסת לא יקשיבו לך
שלומית קלמנזון:
     אתם יושבים בכנסת ויש לכם את הכוח
שלומית קלמנזון:
 אנחנו נתנו לכם את הכוח הזה
שלומית קלמנזון:
 תשתמשו בו, תילחמו כדי שלילדים שלנו תהיה מדינה חזקה, מדינה איתנה, מדינה שאויביה יודעים שהיא בעלת עוז
שלומית קלמנזון:
 אלחנן יצא מהבית מתוך אהבה לכל יהודי, מתוך אחדות, מתוך הבנה ברורה שחייבים לעשות מעשה
שלומית קלמנזון:
 הוא היה מוכן למסור את נפשו בשביל העם היקר שלנו והארץ האהובה שלנו
שלומית קלמנזון:
      אני מבקשת מכם, חברי הכנסת, לעשות מעשה
שלומית קלמנזון:
 לא עוד סבב, לא עוד פעם חוזרים, נכנסים
שלומית קלמנזון:
 לא עוד הסכם מתוך חולשה עם האויבים
שלומית קלמנזון:
 אנחנו עם חזק, עם שיודע שאין לנו ארץ אחרת
שלומית קלמנזון:
 סומכים עליכם שתנהיגו את המדינה באחריות
שלומית קלמנזון:
 תודה רבה
פנינה תמנו:
 רעות, נועם ושלומית, קודם כול, אני רוצה לומר שבוועדה הזו, ולדעתי גם לפני שני דיונים, אנחנו מכילים את כל הדעות
פנינה תמנו:
 לכל אחד יש זכות באמת להביע את המקום ואת הכאב שלו, ואיך הוא רואה שהמלחמה הזו צריכה להתנהל
פנינה תמנו:
 ובעיקר, גם אם אנחנו לא מקבלים את הדעה של האחר, אנחנו יודעים לכבד
פנינה תמנו:
 ישב פה אז גילי ממשפחות החטופים ודיבר על כך שצריך עסקה עכשיו
פנינה תמנו:
 לעומתו ישב כאן אח של מח"ט נחל ודיבר על זה שהוא בכלל חושב שצריך בלחימה, וממש לא עסקה עכשיו
פנינה תמנו:
 כולנו הזלנו דמעות כשהם אמרו: בסוף אנחנו כעם, ביחד, בתוך זה
פנינה תמנו:
 אנחנו צריכים לדעת לנהל את המשבר הזה ממקום שבו אנחנו מכבדים בסוף את הדעה והעמדה של האחר, גם אם אנחנו לא מסכימים איתו
פנינה תמנו:
      גילה ויזל, פורום הגבורה, בבקשה
גילה ויזל:
שלום רב
גילה ויזל:
 קודם כול, תודה רבה על האפשרות והזכות לדבר כאן, בבמה הזו
גילה ויזל:
 קוראים לי גילה ויזל
גילה ויזל:
 אני אימא של אלקנה, השם ייקום דמו
גילה ויזל:
 אלקנה התגייס לסדיר, לחטיבת כפיר
גילה ויזל:
 הוא שירת במילואים בגדוד 8208, גדוד חי"ר
גילה ויזל:
 הוא נפצע בצוק איתן והיתה לו כל הפריווילגיה שלא לשרת במילואים
גילה ויזל:
 זה בכלל לא עמד על הפרק מבחינתו
גילה ויזל:
 הוא שירת שירות מילואים פעיל
גילה ויזל:
 בארבע השנים האחרונות, בהצעת המ"פ שלו, הוא עשה פסק זמן
גילה ויזל:
 ברגע שפרצה על המלחמה הוא עמד על דעתו, על הרגליים האחוריות, וכמובן שתוך עשרה ימים גייסו אותו חזרה לגדוד
גילה ויזל:
 הם הוצבו בקיבוץ נירים ואחר, כך במוצב כיסופים היה צריך קצת לשקם את המוצב
גילה ויזל:
 לפני חמישה שבועות, בדיוק ביום שני, הם יצאו לפעולה שהיתה ממש 600 מטר מהגדר
גילה ויזל:
 הם היו צריכים לשטח שם שכונה של כ-30 בתים כדי ליצור פרימטר של קילומטר חשוף לגמרי מכל מבנה
גילה ויזל:
 כל הגדוד יצא מוקדם בבוקר
גילה ויזל:
 כל הפעולה הזו עמדה להיות מוכתרת בהצלחה רבה מאוד
גילה ויזל:
 בארבע וכמה דקות אלקנה היה באחד משני המבנים האחרונים שכבר ההנדסה חימשה אותם
גילה ויזל:
 נורה טיל ראשון ממרחק של 60 מטר מהם מיער עבות שבו הסתתרו מחבלים
גילה ויזל:
 זה אומר שעדיין היו, ואולי יש גם מחבלים על הגדר
גילה ויזל:
 21 לוחמים נהרגו במקום, מלבד דור שניצל שם בניסי ניסים והוא עדיין פצוע קשה
גילה ויזל:
 אף אחד שם לא נשאר בחיים
גילה ויזל:
      אלקנה היה בן 35
גילה ויזל:
 הוא היה נשוי
גילה ויזל:
 יש לו ארבעה ילדים: ילד בן 10 וחצי, ילד בן 9, ילדה בת 6 ותינוקת בת שנה
גילה ויזל:
      הבקשה שלי פה מכנסת ישראל היא לתת את הרוח הגבית הכי חזקה לצה"ל להמשיך להילחם
גילה ויזל:
 לא על חשבון שחרור החטופים
גילה ויזל:
 אני הקטנה, שהקרבתי בן גדול, מאמינה באמונה שלמה שהמדינה והצבא שלנו יודעים מה הם עושים
גילה ויזל:
 רק, בבקשה, תנו להם לנהל את המערכה הזו כדי שלא יצוצו לנו עוד סינוואר 2 וסינוואר 3, ובכדי שהעוטף שם לא יהפוך לגיהינום אחד גדול
גילה ויזל:
     אמרתי גם בוועדות הקודמות שאנחנו קשורים קשר מאוד אמיץ ליישובי העוטף
גילה ויזל:
 קודם כול, גרנו בגוש קטיף עד שאלקנה, שהוא תאום של איתמר, היה בגיל 7
גילה ויזל:
 אלקנה נולד בגוש קטיף, ונהרג עשר דקות מהבית שבו הוא התגורר
גילה ויזל:
 לבעלי יש עסק בעוטף
גילה ויזל:
 אנחנו מכירים טוב מאוד את האזור הזה
גילה ויזל:
 חלק מאנשי העוטף, מהקיבוצים, הם החברים הכי טובים שלנו, ולא משנה מה דעתם ודעתנו
גילה ויזל:
 אנחנו ממש יד אחת בהמון המון דברים
גילה ויזל:
 אנחנו קשורים שם למקום הזה ולאדמה הזו
גילה ויזל:
 אנחנו לא תלושי מציאות
גילה ויזל:
 אנחנו פשוט מבקשי לתת לצבא ההגנה לישראל לעשות את מה שצריך לעשות
גילה ויזל:
 ופעם אחת ולתמיד עד הסוף
גילה ויזל:
      חשוב לי לומר שאלקנה הבן שלנו השאיר מכתב בנייד שלו, שהוא בעצם צוואה בנייד שלו
פנינה תמנו:
נכון, וזה גם פורסם
גילה ויזל:
רק משפט אחד או שניים אני לא אקריא את כל המכתב: אם אתם קוראים את המילים האלה, כנראה שקרה לי משהו
גילה ויזל:
 קודם כול, במקרה שנחטפתי לשבי החמאס, אני דורש שלא תיעשה שום עסקה לשחרור של אף מחבל כדי לשחרר אותי
גילה ויזל:
 הניצחון העמוק שלנו יותר חשוב מהכול
גילה ויזל:
 אז, אנא, פשוט תמשיכו לפעול בכל הכוח כדי שניצחוננו יהיה כמה שיותר מוחץ
גילה ויזל:
 תודה רבה
פנינה תמנו:
תודה רבה לכם על כל הדברים שיוצאים מהלב וחודרים אל הלב
פנינה תמנו:
     תמי, את מייצגת את ארגון הלוחמים
פנינה תמנו:
 בדרך כלל האורחות הקבועות שלנו הן נשות אנשי המילואים ואנשי הקבע
פנינה תמנו:
 אני אאפשר לכם בכל זאת
פנינה תמנו:
 אנא השתדלו שזה יהיה בקצרה כי אנחנו כבר 40 דקות לאחר פתיחת הוועדה
תמי ארנון:
אני חשבתי שראוי לתת לאימא מפורום הגבורה לדבר לפניי
תמי ארנון:
 אנחנו, ארגון אימהות הלוחמים, מייצגות אלפי אימהות של לוחמים
פנינה תמנו:
ולוחמות
פנינה תמנו:
 ואם יש לוחמות, מה עושים? גם אימהות של לוחמות
תמי ארנון:
 בוודאי, אימהות ללוחמות ונשים של
תמי ארנון:
 הבן שלי הוא קצין קרבי, והוא עדיין בסדיר
תמי ארנון:
 יושבת לידי עוד חברה בארגון שגם בעלה במילואים, וגם שני הבנים במילואים
תמי ארנון:
 אנחנו פה כי אנחנו תומכות בצה"ל ובלחימה עד לניצחון
תמי ארנון:
 אנחנו רוצות לחזק את ידיכם להמשיך עם הלחימה, תוך שמירה על חיי חיילינו
תמי ארנון:
 חיי החיילים קודמים לכל שיקול זר אחר
תמי ארנון:
 אנחנו שולחים את הילדים, את הבעלים, בלב שלם, ואנחנו מאמינות בצה"ל, בערכים, ויודעות שאנחנו פה לא בשביל עוד סבב, אלא אנחנו למלחמה אחרונה
תמי ארנון:
 אנחנו מבקשות שהדברים ייעשו עד לניצחון כפי שהקבינט הגדיר אותו: גם מיטוט החמאס, גם השבת החטופים
פנינה תמנו:
תודה, תמי
פנינה תמנו:
 אני רק אסייג ואומר
פנינה תמנו:
 הקול שאת מייצגת הוא לא כל הקול של אימהות ללוחמים
פנינה תמנו:
 מאוד חשוב להדגיש את השמירה על חיי הלוחמים והלוחמות שלנו והשמירה על החיי החטופים והחטופות
פנינה תמנו:
 לא כל ההורים חושבים כמוכם
פנינה תמנו:
 את יודעת ,זה מאוד מגוון
פנינה תמנו:
 ולכן, כל אחד מאיתנו צריך להיכנס לדברים בצניעות
פנינה תמנו:
 לא להרגיש שאנחנו מייצגים את כל הקול של כל ההורים במדינת ישראל של הלוחמים והלוחמות
תמי ארנון:
  	בארגון שלנו יש אימהות ממגזרים שונים, ממקומות שונים בארץ
תמי ארנון:
 אבל כולן שותפות - - -
פנינה תמנו:
לעמדה הזו, ויש אחרים ששותפים לעמדה אחרת
בן עזרא:
  	אני אשת מילואימניק קרבי
בן עזרא:
 אני גם דודה של מעיין שנרצחה
בן עזרא:
 גם לה יש בטח איזושהי צוואה שהיא השאירה
בן עזרא:
 אני לא באה כנגד, אני באה בעד
בן עזרא:
 אנחנו ביחד פה בדבר הזה - זה הכול
הר מלך:
כולם חושבים בעד, אבל - - -
פנינה תמנו:
 סליחה, חברת הכנסת סון הר מלך, את לא מתפרצת לדברים שלה
פנינה תמנו:
 האמיני לי, אני יודעת מה אני אומרת
פנינה תמנו:
 יש לי כבוד לכולם
פנינה תמנו:
 אמרנו שגם אם אנחנו לא מסכימים, אנחנו נכיל את כל הדעות
פנינה תמנו:
 אבל ניכנס בצניעות
הר מלך:
- - - חשוב מאוד איך הדברים נאמרים - - -
פנינה תמנו:
חברת הכנסת סון הר מלך, אף אחד מאיתנו לא ינסה להתיימר לייצג את כל הקולות של עם ישראל
פנינה תמנו:
 הקולות של עם ישראל הם מגוונים ורבים, ולכן כולנו צריכים לבוא בצניעות
פנינה תמנו:
 להזכיר לך, גם בן הזוג היה שלושה חודשים בעזה, אז שלא תחשבי
פנינה תמנו:
 אני גם באה לזה מתוך צניעות
פנינה תמנו:
 לא הייתי מעיזה לדבר בשם - - -, ואני חשבתי אולי אחרת
הר מלך:
למה את מייחסת לי חוסר צניעות?
פנינה תמנו:
כי את קפצת כשהיא באה והביאה את זה
הר מלך:
סליחה, למה את מחליטה מאיזה עמדה אמרתי את הדברים שאמרתי?
פנינה תמנו:
לא לך אמרתי חוסר צניעות
פנינה תמנו:
 אמרתי שכל אחד מאיתנו יבוא עם צניעות לנושא
הר מלך:
בסדר, הבנתי
פנינה תמנו:
אני פותחת את הדיון בנושא: תוכניות המשרד לקידום מעמד האישה למען נשים בזמן מלחמת חרבות ברזל, בהשתתפות השרה לשוויון חברתי וקידום מעמד האישה, חברת הכנסת מאי גולן
פנינה תמנו:
 קודם כול, אני רוצה להודות לך על כך שהמתנת בסבלנות כדי להקשיב לקולות החשובים
פנינה תמנו:
 בסוף זהו הבית של העם ואנחנו לשמוע את הקולות ולתרגם אותם לעשייה, בין אם אנחנו מסכימים ובין אם לא
פנינה תמנו:
     הדיון הזה הוא משמעותי וחשוב
פנינה תמנו:
 זוהי פעם ראשונה במדינת ישראל שממשלה החליטה להקים משרד לקידום מעמד האישה
פנינה תמנו:
 כמובן שכולנו עקבנו אחרי השינויים
פנינה תמנו:
 כרגע את השרה לשוויון חברתי, כשתחת זה יש את הרשות לקידום מעמד האישה, וכל נושא הנשים הוא תחתייך
פנינה תמנו:
 מירב שטרן, המנכ"לית, כמובן שאני רוצה לברך אותך על כך שאת נמצאת כאן
פנינה תמנו:
 בסופו של דבר, המטרה שלנו היא לשמוע מה נעשה בתחום הנשים כי תפקידה של הכנסת והוועדה הזו הוא לפקח על פעולות הממשלה בכל מה שקשור לקידום מעמד האישה ושוויון מגדרי
פנינה תמנו:
 יש גם חובת דיווח בתוך החוק
פנינה תמנו:
 כמובן שאנחנו תיאמנו עם השרה, והיא נמצאת איתנו כאן
פנינה תמנו:
 הבמה כולה לרשותך
פנינה תמנו:
 אני מבקשת מחברות הכנסת ומכל מי שרוצה לדבר ולשאול שאלות לנסות ולעשות זאת בצורה רגועה כי כבר ידענו ימים לא רגועים, שלא בהכרח מכבדים את הכנסת
פנינה תמנו:
      כבוד השרה, בבקשה
מאי גולן:
יושבת-הראש הוועדה לקידום מעמד האישה, אני, קודם כול, רוצה להודות לך על ההזדמנות לבוא ולספר מה קורה פה
מאי גולן:
 אני יכולה לספר בכנות שגם אם אנחנו לא מסכימות, אני חושבת שאנחנו יודעות לכבד זו את זו ואת דעתה של כל אחת מאיתנו, ואני מאוד מעריכה אותך על כך
מאי גולן:
 אני רוצה להודות לך על היום הזה
מאי גולן:
     זה היה באמת מרגש לשמוע אתכן
מאי גולן:
 אומרים באנגלית: by my position I am humbled
מאי גולן:
 אני באמת מרגישה צניעות עצומה להיות כאן בקרבכן
מאי גולן:
 אני חושבת שכל אחת מכן היא עוצמה שאי-אפשר אפילו להגדיר במילים
מאי גולן:
      	אין לנו הרבה זמן
מאי גולן:
 היתה אמורה לנו ועדה של שעתיים ונשארה שעה ורבע
מאי גולן:
 גם המנכ"לית שלי פה וגם עובדות המשרד המסורות, ואני רוצה שכולם יספרו לכם מה נעשה בשנה האחרונה
מאי גולן:
 אדבר בקצרה לעומת מה שתכננתי
מאי גולן:
 אדבר יותר במאקרו של הדברים, וחברותיי, עובדות המשרד המסורות, ירדו למיקרו
מאי גולן:
     	פנינה, כמו שאמרת, באמת, הוקם משרד
מאי גולן:
 זו פעם ראשונה שהוקם בממשלות ישראל משרד לקידום מעמד האישה
מאי גולן:
 אני רוצה לומר משהו שאמרתי, ואחזור עליו
מאי גולן:
 אני ניגשתי למשרד הזה בחרדת קודש אמיתית, ומתוך הבנה שחוויתי על בשרי
מאי גולן:
 אני יודעת מה זה לא להיות אישה מועצמת, ומה זה נשים שעוברות על בשרן באמת הדרה
מאי גולן:
 בתור בת לאם חד-הורית בדרום תל אביב, לא ידעתי מה זה המושג "העצמת נשים"
מאי גולן:
 ראיתי כיצד של זכויות נשים מופרות מדי יום, אם זה כשיצאניות שנאנסו מול החלון שלי, אם זה נרקומניות שנזרקו חצי עירומות, ולפעמים גם עירומות, בשכונה, ודברים נוספים שלא אפרט עליהן עכשיו
מאי גולן:
      	פנינה, נדמה לי שאמרתי לך השבוע, במקרה בשיחת חולין שהיתה לנו, שאם יש משהו שהיה החזון שלי, לפני הכול, כשנכנסתי למשרד הזה, אז זה שרציתי לייצג נשים מכלל המגזרים ומכלל רחבי מדינת ישראל
מאי גולן:
 מגזרים של נשים שקולן באמת עדיין לא נשמע
מאי גולן:
 אני הרגשתי, וזו הרגשתי האישית, ויכול להיות שאני טועה, ואני אומרת בצניעות, שלי ולשכמותי לא היה מקום בארגונים כאלו ואחרים שייצגו זכויות נשים
מאי גולן:
 יכול להיות שטעיתי, יכול להיות שלא פניתי למקום הנכון, יכול להיות שלא מודרתי בכוונה, אבל זו היתה הרגשתי
מאי גולן:
 זה כל מה שרציתי כשנכנסתי למשרד הזה
מאי גולן:
 ולכן, יחד עם המנכ"לית שלי, שבאמת מונתה מייד כשהקמנו את המשרד, החזון שלנו יחד היה מורכב משני דברים עיקריים: הראשון הוא קהילות, כי מהמקום ממנו אני, לפחות, הגעתי, לא היתה לי שום קהילה, ולא היה במי להיאחז, להישען, ולא היה עם מי להתייעץ - לא לי ולא לאימא שלי
מאי גולן:
 ולכן, הקונספט של בניית קהילות שבהם אישה מסייעת לאישה, בלי עניין פוליטי, מגדרי, עדתי, אלא רק מתוך העובדה ששתינו נשים, ובכך אנחנו בונות קהילה ומסייעות האחת לשנייה
מאי גולן:
 הדבר השני הוא באמת העצמה כלכלית
מאי גולן:
 אני חיזרתי אחרי מירב לבוא ולהיות המנכ"לית
מאי גולן:
 היא באה למגזר הציבורי מחיים במגזר העסקי מאוד מצליחים, ברוך השם
מאי גולן:
 היא לא היתה צריכה את כאב הראש הזה
מאי גולן:
 אבל אני ראיתי כמה נשים היא העצימה במשך השנים מהמקום הכלכלי, ולכן מאוד מאוד רציתי שהיא תהיה כאן
מאי גולן:
 כי אני מאמינה בהתעצמות כלכלית כי אלו הכלים שבזכותם הצלחתי להגיע למקום שהגעתי היום
מאי גולן:
 תיכף ידברו כאן המנכ"לית ושאר הצוות
מאי גולן:
     	גם אנחנו כמובן נכנסנו מתחת לאלונקה וצמצמנו משרדים
מאי גולן:
 אבל, וזה אבל גדול, היה לי מאוד מאוד חשוב, ולא בכדי, שהמשרד ייקרא "המשרד לשוויון חברתי וקידום מעמד האישה"
מאי גולן:
 כי שמונת החודשים הראשונים שבהם הייתי השרה לקידום מעמד האישה באמת חשפו לעולמות שלא הכרתי, ואני אומרת זאת בכנות
מאי גולן:
 הם חשפו אותי למקומות, לנשים מדהימות, לפינות חשוכות, שהוחשכו, ולא בכדי, והצלחנו להאיר עליהן זרקור
מאי גולן:
 הסיבה שהשארתי את זה בטייטל היא לא ממקום פופוליסטי או דמגוגי, אלא כי באמת, באמת, באמת, רציתי שהזרקור ימשיך להיות על קידום מעמד האישה
מאי גולן:
 ולפיכך, אחד מהתקציבים, שהכי נלחמתי עליהם בתקציב המדינה, שתקציב הרשות יישאר אותו תקציב כדי שנוכל להמשיך ולתקצב תוכניות כול כך חשובות
פנינה תמנו:
בעניין זה יש לומר שהוויכוח הוא מאוד רציני ביני לבין השרה לגבי החוק לסגירת הרשות לקידום מעמד האישה
פנינה תמנו:
 אבל אני חושבת שאנחנו היום כבר אחרי הדבר הזה
פנינה תמנו:
 זה לא רלוונטי
מאי גולן:
נכון
מאי גולן:
 לא נפתח את זה עכשיו, אני רק אומר שהחוק לא היה לסגירת הרשות
מאי גולן:
 החוק היה דווקא להעצמת הרשות
מאי גולן:
 אבל זה דיון שיש לנו ועמדנו להעמיק אותו
פנינה תמנו:
זה בעינייך
פנינה תמנו:
 אני רואה את הפנים של טל הוכמן משדולת הנשים
פנינה תמנו:
 בזמנו היינו צריכים לנהל את השיח הזה, אבל זה כבר לא רלוונטי היום
פנינה תמנו:
 אנחנו ראינו את הצורה שבה התיקון הזה מבוצע, וזה היה יכול להוביל לזה שכשאת לא נמצא בתפקיד, המשרד היה נסגר, וכך גם הרשות היתה מתבטלת
פנינה תמנו:
 אני יכולה להגיד לך שכאשר ראיתי כשהייתי שרה שאם אני עושה מהלך מסוים במקומות מסוימים וברגע שאני אזוז מהכיסא הוא יהיה בסכנה, או שהוא יפגע בנושא, אז לא נגעתי בזה, גם אם זה באותו רגע הניב לי איזושהי תובנה
מאי גולן:
ולכן, היה צריך להיות שיח פורה ומעמיק לתיקון ושינוי
מאי גולן:
 אבל אני אגיד לך גם מחברותיי שיושבות פה
מאי גולן:
 האמיני לי שהכוונה היתה להעצים את הרשות, לגרום לה לשתף פעולה עם משרדים אחרים, להעצים את התקציב שלה - מה שעשינו בפועל
מאי גולן:
 אבל, בסדר
מאי גולן:
 את יודעת, הגיעה המלחמה
פנינה תמנו:
 אני חושבת שלהבא נצטרך לנהל ויכוחים יותר פתוחים, אפילו בחדרים סגורים
מאי גולן:
מקבלת וקיבלתי
מאי גולן:
 התוכניות שלנו, כשהמשרד הוקם, היו תוכניות על פי סך התקציב, שבאמת הרבה יותר מהוכפל ושולש
מאי גולן:
 היו לנו תוכניות מדהימות להרבה מאוד מגזרים בקרב אוכלוסיית הנשים, שכמובן מהווה מעל 50% מאוכלוסיית כלל אזרחי מדינת ישראל, וכולן שונו והותאמו
מאי גולן:
 הרצון מאיתנו היה באמת לוותר על הכול, להרים ידיים, ולהגיד: קחו את הכסף ותעשו מה שאתם צריכים עכשיו, בנקודת המלחמה הארורה הזו שנכפתה עלינו
מאי גולן:
 אני לא ראיתי זאת כדבר נכון
מאי גולן:
 אני ראיתי לנכון שדווקא בזמן מלחמה, בזמן קיצוני שכזה, נשים נפגעות הרבה יותר בכמה וכמה רבדים, ותיכף יפרטו על זה המנכ"לית שלי ועובדות המשרד
מאי גולן:
 ולכן, היה לי מאוד מאוד חשוב לעצור רגע ולהתאים את כלל התוכניות התקציביות לנשים בזמן מלחמה, ואני מקווה שיהיה לנו זמן לדבר עליהן עוד מעט, כי יש כול כך הרבה רזולוציות ודברים שנשים סובלות מהן בזמן מלחמה שלא באים לידי ביטוי
מאי גולן:
     הדבר הראשון שעשינו הוא הקמת מוקד סיוע כלל ארצי לנשים מייד עם פרוץ המלחמה בשש שפות שונות
מאי גולן:
 היה ניסיון לכסות את כלל השפות שיש במדינת ישראל
מאי גולן:
 אני חייבת לציין לגבי המוקד הזה ש - - -
פנינה תמנו:
לפני שאת מפרטת, כמה פניות היו לנו מאז ה-7 באוקטובר למוקד הזה?
מאי גולן:
עוד מעט יפרטו לך הכול
מאי גולן:
 אני אדבר על המאקרו ואז נרד לרזולוציות כדי שנספיק הכול
מאי גולן:
 בתשובה לזה אני כן אומר שאני מאוד התפלאתי
מאי גולן:
 את יודעת, בכל הבלגן שהיה, באמת בהתחלה לקח זמן לאנשים להבין את המוקד ולראות אותו
מאי גולן:
 הושבנו צוות מאוד מאוד מצומצם של נשים שיוכל גם לענות לדברים קונקרטיים ובעייתיים, ושלא יהיה, חס ושלום, מענה לא נכון
מאי גולן:
 אין ספק שבימים הראשונים היה באמת הרבה כאוס
מאי גולן:
 אבל עם הזמן אני באמת גאה במוקד הזה
מאי גולן:
 כשהקמנו את הצוות הזה היינו בצוות לא גדול של ארבע-חמש בנות
מאי גולן:
 הן פשוט ישבו וענו לפניות כול כך מורכבות
מאי גולן:
 הן לא היו רבות, אבל הן היו כול כך מורכבות ורגשיות וספציפיות
מאי גולן:
 בסופו שליום , היה לנשים מוקד כזה, שרצה לסייע בכל נושא שהוא, בלי איזושהי הגבלה, ואני הייתי מאוד גאה בו
מאי גולן:
 הוא מאוד ריגש אותי
מאי גולן:
     הדבר השני, ואני באמת מצמצמת במהירות רבה את הנושאים שלי, והוא מתחבר מאוד ל-7 באוקטובר, הוא שהבנו שאנחנו חייבות להתעסק בו גם במשרד בזמן המלחמה זה ההסברה
מאי גולן:
 מה זה הסברה? לאו דווקא הסברה כלל עולמית, אנטי אנטישמית, פרו ישראלית, אלא הסברה נשית
מאי גולן:
 אני הרגשתי שזה הדבר שהיה מאוד מאוד חסר בעולם
מאי גולן:
 היושבת-ראש, אני יכולה לספר לך שבהתחלה נתקלתי בחומות בצורות קשות מאוד
מאי גולן:
 אני אתן כדוגמה פרויקט שעשיתי עם ה-BBC
מאי גולן:
 אני זוכרת שבכיתי כמעט חצי שעה אחר כך
מאי גולן:
 הייתי צריכה לשבת כמעט שלוש שעות עם כתבי ה-BBC, וביניהם נשים
מאי גולן:
 הם ביקשו ממני עדויות, ראיות פורנזיות, מדגמים מהשטח, תמונות אמיתיות
מאי גולן:
 לא נתנו לי אפילו להציג את הדברים והעדויות שיש לי
מאי גולן:
 זה היה מאוד מאוד מאוד מאוד קשה להבין את החומה הבצורה שניצבת מולך, ושאת צריכה להוכיח מול העולם מסיפורים שאת שמעת אונס נשים ישראליות, שאת יודעת שקרה, ואין פה ספק בכלל, ולמרות זאת מטילים בו כול כך כול כך כול כך הרבה ספק
מאי גולן:
      מבחינת פעילות ההסברה שלנו - קודם כול, הוצאנו במשרד פניות לכלל ארגוני הנשים וזכויות האדם בעולם, ואף אחת מהן לא נענתה
מאי גולן:
 בפניות ביקשנו, קודם כול, לגנות את מקרי האונס החמורים ואת ההטרדות המיניות שנעשו בנשים ב-7 באוקטובר
מאי גולן:
 גם זה לא קרה
מאי גולן:
 פנינו לאושיות מרחבי העולם ולארגוני זכויות אדם, לאו"ם, להאג
מאי גולן:
 בשלב הבא עשינו סרטוני הסברה בכמה וכמה שפות על הנושא
מאי גולן:
 עשינו איסוף עדויות של נשים, וכמובן מה שיכולנו בגדר הצניעות וזכויות הפרט
מאי גולן:
 זה היה מאוד מאוד קשה להוציא עדויות ותמונות
מאי גולן:
 צריך להבין עם מה אנחנו עובדים בסוף
מאי גולן:
 הכלים שלנו הם מאוד מאוד מוגבלים
מאי גולן:
 הגענו מאירן עד איטליה, אנגליה, צרפת, כלל אירופה, ארצות הברית והמזרח
מאי גולן:
 אבל כשיש בדף הבית של ה-BBC, אחרי פרויקט שישבנו עליו, משהו שמכיר במה שקרה, אז זו איזושהי פרצת חומה וסדק בתוך מסך האנטישמיות הקשה הזה שבו נתקלנו
מאי גולן:
 למרות ההכחשה וחוסר הרצון לשמוע ולדעת, הצלחנו לפרוץ את הדבר הזה
מאי גולן:
     אני כן אומר, וזה גם רלוונטי אלייך, היושבת-ראש, שבכל הדיונים באו"ם שהיו עד היום, לא רצו לשמוע שום גורם של ממשלת ישראל
מאי גולן:
 דיברו רק עם ארגוני חברה אזרחית, וגם זה היה מאוד מאוד מצומצם, כידוע לכן
מאי גולן:
 לסיכום, זו מלחמה כפולה ומכופלת
מאי גולן:
 היא לא היתה רק כדי לנסות להוציא את מקרי האמת שהיו פה, אלא היא אל מול מנגנון באמת אנטישמי חסר תקדים, שלא אמור להיות כלל וכלל קשור לפוליטיקה
פנינה תמנו:
את מעלה נקודה מאוד חשובה
פנינה תמנו:
 צריך להבחין בין מנגנונים לבין האנשים ונשים
פנינה תמנו:
 אני הגעתי לוועידת דאבוס ופגשתי שם נציגות מה-WPL, שזה ארגון פרלמנטריות בין-לאומיות
פנינה תמנו:
 הלכתי כדי לתת נאום על הטבח ועל הברבריות, הרצח, שנעשו ב-7 באוקטובר, ולא ידעתי עד כמה באמת תהיה היענות וקשב של נשים פרלמנטריות ושל נשים פורצות דרך מכל העולם
פנינה תמנו:
 קודם כול, זה היה מדהים
פנינה תמנו:
 הן כן תמכו, והן באו ודיברו ורצו לשמוע, אחר כך גם יצאה הודעה של הארגון
פנינה תמנו:
 האו"ם עצמו, וועדת הנשים באו"ם, לא עשו מספיק
פנינה תמנו:
 המזכ"ל לא עשה מספיק, פאטן לא עשתה מספיק
פנינה תמנו:
 היא הגיע לפה באיחור וגינתה בקושי
פנינה תמנו:
 אבל זו לא גזירת גורל
פנינה תמנו:
 אסור לנו לוותר על שיתופי הפעולה עם מנהיגות מכל העולם
פנינה תמנו:
 צריך לייצר תנועה של נשים שרוצות להיות שותפות, כולל פה כאשר עשינו דיון מאוד מאוד משמעותי וחשוב עם שגרירות
פנינה תמנו:
 השגרירות שהגיעו יצאו בוכות מכאן
פנינה תמנו:
 לדעתי, חברת הכנסת סון הר מלך וגם מטי היו בדיונים על פשעי חמאס
פנינה תמנו:
 רוב השגרירות יצאו מכאן, והן גם עושות עכשיו פעולות אקטיביות, כולל גיוס תרומות לחשיפת פשעי חמאס, ועוד
פנינה תמנו:
      זה לא רק חובה של נשים
פנינה תמנו:
 אבל אנחנו, כמקבלות החלטות, ואנחנו מונות היום כ-30 חברות כנסת ושרות, לא יכולות לוותר על הדבר הזה
פנינה תמנו:
 צריך להמשיך למצוא את כל הפלטפורמות הבין-לאומיות
מאי גולן:
אני אעדכן שבשיח עם שגריר ישראל באו"ם גלעד ארדן, כשגם הוא שותף לתחושות שלנו, אנחנו מקוות מאוד להעלות את הנושא של נשים חטופות, נשים שנאנסו, נשים שנרצחו, נשים שהוטרדו מינית, לקראת יום האישה הבין-לאומי שיחול בעוד שבועיים וקצת, וזאת למרות שזה לא הנושא הרשמי של האו"ם ולמרות חוסר הרצון לדבר על הנושא הזה גם ביום האישה הבין-לאומי
מאי גולן:
     אני אתקדם ואדבר בקצרה על חלק קטן מהתוכניות של המשרד שלנו, שהוסבו והותאמו לזמן מלחמה
מאי גולן:
 אדבר עליהן בקצרה
מאי גולן:
 בחרתי לדבר על שלוש תוכניות
מאי גולן:
 הכול יקר לליבי, אבל אלו תוכניות שבאמת תפסו את תשומת ליבי בזמן המלחמה: התוכנית הראשונה היא תוכנית לעידוד תעסוקת נשים
מאי גולן:
 התוכנית היא מקיפה
מאי גולן:
 היא ביוזמת המשרד שהיה לקידום מעמד האישה, ועכשיו המשרד לשוויון חברתי וקידום מעמד האישה ימשיך, בשיתוף עם משרד העבודה
מאי גולן:
 היא בהיקף של 10 מיליון שקל
מאי גולן:
 היא תעניק, בעזרת השם, תמיכה כלכלית ותעסוקתית לנשים
פנינה תמנו:
זה לגבי נשים מפונות?
מאי גולן:
כן
מאי גולן:
 הדגש הוא בעיקר עליהן
מאי גולן:
 זה אמור, בעזרת השם, להגיע לאלפי נשים
מאי גולן:
 זה אמור לתת מענה לנשים מפונות מהצפון והדרום, ולנשים שתעסוקתן נפגעה בשל המלחמה; ליווי הוליסטי כולל, עד כמה שניתן, במעטפת הוליסטית בתעסוקה, וגם ליווי פרטני וקבוצתי; הכוונה תעסוקתית ואישית; סיוע בשמירה על רצף תעסוקתי
מאי גולן:
 גם הגברת החוסן הפנימי והתעסוקתי
מאי גולן:
 כי אנחנו יודעים שכאשר אישה צריכה להישאר עם הילדים וללוות את הבעל בזמן מלחמה, אז ישנו העניין לגבי הקשב והריכוז לעבודה שלה
מאי גולן:
 מצד אחד, היא לא רוצה לאבד ולהפסיק
מאי גולן:
 אבל, מצד שני, זה קשה מאוד
פנינה תמנו:
השרה, הליווי ההוליסטי הוא דבר מאוד מאוד חשוב
פנינה תמנו:
 אתן לך דוגמה מהתקופה שבה הייתי שרה בקורונה
פנינה תמנו:
 לקחנו תקציב, שלא היה כול כך גדול, ונתנו מענק, למשל, על בסיס קידום דיגיטלי
פנינה תמנו:
 יש נשים שהן כבר לא גרות בדרום
פנינה תמנו:
 הן מפונות
פנינה תמנו:
 יכול להיות שלפעמים צריך גם לתת חכה וגם דגים
פנינה תמנו:
 לגבי ה- 10 מיליון - צריך לתת גם מענקים לנשים הללו וגם סיוע מעבר למה שנותן הביטוח הלאומי
פנינה תמנו:
 האם הביטוח הלאומי פה?
מאי גולן:
אני מסכימה איתך
מאי גולן:
 אני אומרת בכנות ולא מסתירה שהמאבק מול האוצר על התקציב הזה הוא לא פשוט
מאי גולן:
 אנחנו רוצים גם ליצור רצף תעסוקתי באמצעות הכשרות מותאמות מקוונות, ואנחנו מנסים עדיין לגייס גם לזה תקציב
מאי גולן:
 אספר על תוכנית "שחר נשי", שנפתחה בינואר
מאי גולן:
 היא תיפתח עם קבוצות וירטואליות ועם כ-20 קבוצות בכלל הארץ
מאי גולן:
 זה מחזור ראשון של התוכניות, ואנחנו מאוד מקוות שהוא יצליח ושגם נוכל להמשיך אותו
מאי גולן:
 אם תרצי, ואם יהיה לנו זמן, אוכל להרחיב עוד על התוכנית הזו
פנינה תמנו:
כבוד השרה, מה זאת אמר האוצר מכביד? האם שר האוצר אינו מגויס? אני באמת שואלת, בכנות
פנינה תמנו:
 אני רק אומר שעם נשות אנשי המילואים ונשות אנשי הקבע, למשל, אנחנו נאלצנו לנהל פה מאבק
פנינה תמנו:
 הרבה פעמים גם הרגשנו שעושים לנו טובה
פנינה תמנו:
 לצערי, מה שלא הלך במוח, הלך גם בכוח כי אותנו לא יפקירו
פנינה תמנו:
 האם גם את, כשרה בממשלה, מרגישה שאין פה התגייסות למען נושאים שקשורים לנשים, שהם סופר סופר חשובים, ואנחנו סופר סופר לוחמות?
מאי גולן:
קודם כול, את צודקת שאנחנו סופר סופר לוחמות
מאי גולן:
 את צודקת שהקשב למען נשים צריך להיות יותר רציני
מאי גולן:
 אני לא אשקר ואומר שצריך להילחם כפליים בשביל קשב לנשים
מאי גולן:
 אני לא אשקר ואומר שהייצוג הנשי בממשלת ישראל הוא פחות מדי מכפי שריך להיות, וזו מלחמה בפני עצמה
פנינה תמנו:
  זה גם מלחמה על תיקים
פנינה תמנו:
 אם להיות הגונות, זה קורה לנו בהרבה ממשלות כשנשים צריכות להיאבק על התיקים שהשאירו
פנינה תמנו:
 יכול להיות שאנחנו פה צריכות אולי את הגישה שלנו בתוך כללי המשחק הפוליטי
מאי גולן:
אני לא אשקר ואומר, ואני אומרת את זה באמת בצורה העדינה ביותר שיכולה להיות, ועדינות זה לא הצד החזק שלי, אבל בכל זאת אני אומר שזה מאבק לא פשוט, גם מול האוצר וגם מול גורמים בממשלה שלי
מאי גולן:
 חוסר ההבנה, ההכלה והפרגון היום כלפי נשים הם לא מספקים
מאי גולן:
 וגם כלפי המשרד שלי